Sensorveiledning ARA3120
Porteføljeoppgave
Studenten på ARA3120 (Arabisk språk 6) skal levere tre refleksjonsnotater om ulike aktiviteter fra sine studier ved den valgte språkskolen. Notatene kan skrives på arabisk, norsk, dansk, svensk eller engelsk, og arabisk og europeiske språk kan blandes om ønskelig. Det kan legges ved ekstra bilder eller dokumenter, som bilder av oppgaver, lærebokøvelser, eller annet relevant materiale.
Innhold og struktur:
Hver refleksjon bør være omtrent én side lang og inkludere følgende elementer:
1. Aktivitetsbeskrivelse:
· Hva var aktiviteten?
· Når og hvor fant den sted?
2. Ferdighetsutvikling:
· Hvilke ferdigheter eller kunnskapsområder i arabisk var aktiviteten ment å utvikle?
· Hvor effektiv var aktiviteten i å oppnå disse målene?
I tillegg til de tre porteføljetekstene skal det legges ved vitnemål fra språkskolen.
Evalueringskriterier:
Porteføljen vil bli vurdert som bestått/ikke bestått. En vellykket portefølje vil:
· Demonstrere aktiv deltakelse i klasser og aktiviteter i løpet av semesteret,
· Vise gjennomtenkt refleksjon over fremgang som arabiskstudent,
· Indikere vellykket fullføring av semesteret ved språkskolen.

